laion/Wikipedia-Exotic huggingface dataset:
ג'וזף ווקר בר

ג'וזף ווקר בר (באנגלית: Joseph Walker Barr;‏ 17 בינואר 1918 – 23 בפברואר 1996) היה איש עסקים ופוליטיקאי אמריקאי מאינדיאנה. הוא כיהן תקופת כהונה אחת בבית הנבחרים של ארצות הברית וכמזכיר האוצר של ארצות הברית בחודש האחרון לנשיאותו של לינדון ג'ונסון. הוא היה חבר המפלגה הדמוקרטית. ג'וזף בר נולד בביקנל, אינדיאנה כבנם של אוסקר לין בר ושל סטלה פלורנס ווקר. הוא סיים את לימודיו באוניברסיטת דה-פאו. ב-1939 הוא נשא לאישה את בת' אן ויליסטון. לזוג נולדו חמישה ילדים. הוא היה חבר באחוות "פי-קאפא-פסי" וב-1941 הוא סיים לימודי תואר שני בכלכלה באוניברסיטת הרווארד. במלחמת העולם השנייה הוא שירת בשנים 1942–1945 בצי ארצות הברית על סיפון של ספינת ציד צוללות בים התיכון. הוא עוטר בכוכב הארד על הטבעת צוללת ליד חוף אנציו. לאחר המלחמה הוא עבד בעסקי ממגורות דגן, תיאטרון, מקרקעין והוצאה לאור. ב-1958 ניצח בר את צ'ארלס ב. ברונסון בהתמודדות למושב בבית הנבחרים של ארצות הברית מטעם מחוז הבחירה ה-11 של אינדיאנה, שהיה מעוז רפובליקני. הצלחתו נבעה מהישגי המפלגה הדמוקרטית שהרוב שלה בבית הנבחרים גדל במערכת בחירות זו מ-35 ל-129 מושבים. בתקופת כהונתו בבית הנבחרים, הוא התיידד עם הסנאטור ג'ון פיצג'רלד קנדי. בר כיהן בבית הנבחרים תקופת כהונה אחת בלבד לפני שהובס בניסיונו להיבחר מחדש ב-1960. לאחר הפסדו בבחירות, מינה אותו הנשיא קנדי כעוזר מזכיר האוצר ליחסים עם הקונגרס. ב-1963 הוא מונה כיושב ראש התאגיד הפדרלי לביטוח פיקדונות. בשנים 1965–1968 הוא שימש כתת-מזכיר האוצר, בתקופת נשיאותו של לינדון ג'ונסון. בדצמבר 1968, כאשר הנרי האמיל פאולר התפטר מתפקידו כמזכיר האוצר, מינה ג'ונסון את בר במקומו כמינוי פגרה עד לתום נשיאותו. 31 הימים בהם הוא כיהן בתפקיד היו תקופת הכהונה הקצרה ביותר מכל מזכיר האוצר של ארצות הברית לדורותיהם. בשל כהונתו הקצרה בתפקיד, הופיעה חתימתו רק על שטר של דולר אחד. לאחר סיום תפקידו בקבינט מונה בר כסגן יושב ראש חברת American Security and Trust Company. לאחר מכן הוא כיהן כנשיא וכיושב הראש של החברה עד 1974. בשנים 1977–1981 הוא שימש כיושב ראש שלוחת אטלנטה של הבנקים הפדרליים להלוואות ביתיות (Federal Home Loan Banks). ג'וזף ווקר בר נפטר מהתקף לב ב-23 בפברואר 1996 בפלאיה דל כרמן שבמקסיקו. הוא ניטמן בבית הקברות האפיסקופלי שביום, וירג'יניה. מדיה וקבצים בנושא ג'וזף ווקר בר בוויקישיתוף ג'וזף ווקר בר באתר מחלקת האוצר של ארצות הברית (באנגלית) ג'וזף ווקר בר, באתר המדריך הביוגרפי של הקונגרס של ארצות הברית (באנגלית) ג'וזף ווקר בר, באתר "Find a Grave" (באנגלית) Katz, Bernard; Vencill, C. Daniel (1996). Biographical Dictionary of the United States Secretaries of the Treasury, pp. 14-16. Shortest Stays in the White House". Saturday Evening Post. 2017-08-01.
מצוקי רורינג

מצוקי רורינג (באנגלית: Roaring Cliffs) הם מצוקי סלע גבוהים ותלולים באזור חוף אמונדסן, בהרי המלכה מוד, בשטח חסות רוס שבאנטארקטיקה. המצוקים מצויים בסמוך מצפון לפסגת קוצ'ין, בצידו המערבי של מישור נילסן. גובהם של המצוקים 2,446 מטרים מעל פני הים. משלחת החקר הגאולוגית של התוכנית האנטארקטית של ארצות הברית חקרה את האזור בעונת המחקר (הקיץ האנטארקרטי) 1963–1964. שמם של המצוקים הוצע על ידי ויליאם לונג (William Long), שהיה חבר המשלחת הגאולוגית. זהו שם תיאורי המתאר את קולה של הרוח הנושבת בסמוך למצוקים, בניגוד לעמק הסמוך בו אין הרוח ובו שקט מאד. לונג מתאר את הרוח השואגת, כקולה של רכבת מתקרבת. מצוקי רורינג באתר הסקר הגאולוגי של ארצות הברית מצוקי רורינג באתר הגאזט האנטארקטי המשווה SCAR של ממשלת אוסטרליה מפת אזור מצוקי רורינג גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
תפוקה

תפוקה (באנגלית: Output) הוא מונח כלכלי המתאר את סך התוצרים הסופיים המוחשיים ו/או המופשטים המופקים מתהליך. בדרך כלל מדובר בסך התוצרת המופקת בתהליך או פעילות כלכלית, בהקשר לנושאים הקשורים למקרו-כלכלה. תפוקה שולית היא הנגזרת של תפוקה, ותפוקה שולית פוחתת היא מושג כלכלי שכיח המתייחס לנגזרת שנייה שלילית של תפוקה. להבדיל מהתפוקה, תשומה מתארת את גודל השימוש במשאבים בתהליך מוחשי או מופשט. בתחום החינוך התפוקה מתייחסות לשינויים שחלים בתלמיד בעקבות תהליך ההוראה. שינויים אלו כוללים רכישה של ידע ומיומנויות, המאפשרים לבוגרי בית ספר תיכון לרכוש השכלה גבוהה כדי להשתלב בשוק העבודה. להבדיל מתפיסות קודמות אשר העריכו את מידת השוויון במערכת החינוך על פי התשומה המושקעת בכל תלמיד, הגישה הרווחת כיום מדגישה את התפוקות. על פי הגישות אלו יש לקבוע את התשומה המושקעת בחינוך על פי הצרכים האישיים של כל תלמיד. זאת הסיבה להשקעת משאבים בחינוך מיוחד ובשילוב בחינוך. תוצר לאומי גולמי ייצור (תיאוריה כלכלית), דף שער בספרייה הלאומית
יחסי מצרים–סודאן

יחסי מצרים–סודאן הם היחסים הדו-צדדיים בין סודאן ומצרים. סודאן ומצרים נהנו מקשרים היסטוריים מורכבים ארוכי שנים, שבמרכזם חפיפות היסטוריות בעת העתיקה כאשר ממלכות נוביות (נובטיה, מקוריה ואלודיה) בסודאן שלטו במצרים, ושושלות מצריות פלשו לסודאן, כמו גם קשרים תרבותיים והחתירה של מצרים לשליטה על מימי הנילוס. לפני העצמאות הסודאנית בשנת 1956, סודאן שולבה במצרים בשנת 1821 דרך פלישת שושלת מוחמד עלי וכיבוש סודאן, ואחריה המהפכה הלאומית המהדיסטית הסודנית בשנת 1885 והכיבוש מחדש של סודאן תחת השלטון הבריטי בשנת 1899. קשריהם ההיסטוריים חוזרים למצרים העתיקה, שם התבססו שתי האומות לאורך נהר הנילוס. לאורך כל השנים מצרים הייתה בעיקר יותר משגשגת, עם זאת, היבטים דתיים ותרבותיים רבים של מצרים אומצו מהנוביאנים (המבוססים על סודאן המודרנית) כמו בניית הפירמידות וחיים שלאחר המוות. סודאן הייתה אחת משלושת חברות הליגה הערבית שהפגינה הזדהות עם מצרים ביוזמות השלום שלה בקמפ דייוויד עם ישראל בסוף שנות ה-70. סכסוך גדול בין סודאן ומצרים הוא סביב משולש חלייב: סודאן טוענת כי מדובר באזור השייך לה, אם כי מצרים כבשה אותו צבאית מאז 1995, ומצרים מסרבת להפנות את המחלוקת לבוררות בינלאומית. מחלוקת נוספת היא סביב סכרים באתיופיה, ובמיוחד סכר הרנסאנס האתיופי הגדול, שסודאן רואה בו לגיטימי ותועלת אזורית ואילו מצרים רואה בו איום על ביטחון המים שלה. המדיניות של מצרים בסודאן היא לטובת סודאן מאוחדת. כיוון שכך, מצרים לא הייתה מעורבת ישירות בתהליך השלום בסודאן שהתארח בקניה בחסות הרשות הבין - ממשלתית לפיתוח (IGAD) וזה העניק לעמי דרום סודאן את הזכות לפרוש ולהקים מדינה עצמאית בשנת 2011 לאחר מלחמת האזרחים הסודאנית הארוכה שנמשכה במצטבר למעלה מ-40 שנה והרגה למעלה משני מיליון איש. מצרים מחזיקה בסודאן שגרירות בח'רטום ו-2 קונסוליות בפורט סודאן בוואדי חלפה. סודאן מחזיקה במצרים שגרירות בקהיר וקונסוליה כללית באסוואן. מדיה וקבצים בנושא יחסי מצרים–סודאן בוויקישיתוף אתר על יחסי מדינות
שפילמן

שפילמן הוא שם משפחה אשכנזי ממקור גרמני, שפירושו שחקן שפיל- משחק, מן- איש. האם התכוונתם ל... אודי שפילמן – זמר וחזן ישראלי אנשל שפילמן – היה איש מחתרת לח"י ולימים יו"ר האגודה להנצחת חללי לח"י ולדיסלב שפילמן – פסנתרן, מלחין וכותב זיכרונות יהודי-פולני צבי שפילמן – מפיק סרטים ישראלי רודולף שפילמן – שחמטאי יהודי-אוסטרי
גמר גביע

"גמר גביע" הוא סרט קולנוע ישראלי, בבימויו של ערן ריקליס ובכיכובו של משה איבגי. הסרט יצא לאקרנים בשנת 1991. עם יציאתו השתתף הסרט בפסטיבל ברלין ובפסטיבל ולנסיה. זמן רב התכונן כהן (משה איבגי) לאליפות העולם בכדורגל, שנערכה בספרד בשנת 1982, וכבר הכין את עצמו לנסיעה. אך לאחר שהגיע צו גיוס, כהן מצא את עצמו משתתף במלחמת לבנון. במהלך קרב הוא נופל בשבי יחד עם חברו גלילי, שאף נהרג בשלב מאוחר יותר, ועם הזמן מצליח כהן לתקשר עם שוביו בזכות אהדתם המשותפת לנבחרת איטליה המשחקת באליפות העולם בכדורגל, ואף בסוף זוכה גם באליפות העולם. הסרט הוא אלגוריה על כוחו של הספורט לאחד לבבות, על ההבל והאבסורד שבמלחמה. "גמר גביע", במסד הנתונים הקולנועיים IMDb (באנגלית) "גמר גביע", באתר נטפליקס "גמר גביע", באתר AllMovie (באנגלית) "גמר גביע", באתר Rotten Tomatoes (באנגלית) "גמר גביע", באתר ספר הקולנוע הישראלי "גמר גביע", באתר אידיבי "גמר גביע", במסד הנתונים הקולנועיים KinoPoisk (ברוסית) "גמר גביע", במיזם "אישים" לתיעוד היצירה הישראלית "גמר גביע" באתר "קרן הקולנוע הישראלי" חגי לוי, סרטים חדשים - ביום בהיו מובלים לביירות - איבגי הוא מילואימניק שבונה על נסיעה למונדיאל 82' אבל נופל בשבי המחבלים, חדשות, 11 ביולי 1991 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עונת 1999/2000 בליגת כדורגל נשים

עונת 1999/2000 בליגת כדורגל נשים הייתה העונה השנייה של ליגת כדורגל הנשים בישראל תחת אחריות הההתאחדות לכדורגל בישראל. הליגה כללה 12 קבוצות ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל. אס"א תל אביב זכתה באליפות בפעם הראשונה בתולדותיה. לבנות רמלה והפועל מרמורק הופחתה נקודה אחת. הטבלה לא כוללת שערים משבעת משחקי ההשלמה. גביע המדינה בכדורגל נשים 1999/2000 Israel (Women) 1999/2000, טבלה מאמצע העונה בליגת נשים לעונת 2000–1999 מאתר RSSSF קבוצת הנשים - מכבי חיפה, באתר הרשמי מכבי חיפה טבלת הליגה הלאומית לכדורגל נשים - עונה 1999/2000 - מחזור 22, מתוך ארכיון האינטרנט, במקור מאתר כדורגל נשים בישראל ב-geocities מלכות השערים - ליגה לאומית - כדורגל נשים- עונה 1999/2000, מתוך ארכיון האינטרנט, במקור מאתר כדורגל נשים בישראל ב-geocities
עונת 2020/2021 בליג 1

עונת 2020/2021 בליג 1 (בצרפתית: Ligue 1 או בשמה המלא Championnat de France de football; מוצגת גם בשם ליג 1 אובר איטס בשל חסויות מסחריות, בצרפתית: Ligue 1 Uber Eats) הייתה העונה ה-83 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור LFP). העונה החלה ב-21 באוגוסט 2020 והסתיימה ב-23 במאי 2021. ליל זכתה באליפות ה-4 שלה וקטעה רצף של 3 זכיות של פריז סן-ז'רמן. בסיום העונה הקבוצות דיז'ון ונים ירדו לליג 2 ליגת המשנה בצרפת לאחר שסיימו ב-2 המקומות האחרונים בטבלה, נאנט שסיימה במקום ה-18 התמודדה מול טולוז שסיימה במקום ה-3 בליג 2, על מקום בעונת 2021/2022 בליגה הבכירה אך ניצחה ונשארה בליגה לעונה נוספת. בעקבות מגפת הקורונה ברב משחקי העונה לא נכחו אוהדים במגרשים. בעונה זו השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת. הקבוצות לוריאן ולאנס הן הקבוצות שעלו מהליג 2 הליגה הצרפתית השנייה בכדורגל, לאחר שבתחילה הועלתה הצעה להתחיל את הליגה עם 22 קבוצות בעקבות הפסקתה של עונת 2019/2020 במרץ 2020 כתוצאה מהתפרצות נגיף הקורונה בצרפת. אך לאחר הצבעה שנערכה ב-23 ביוני 2020 הוחלט שהקבוצות אמיין וטולוז שאיישו את שני המקומות האחרונים בטבלה כשהופסקה עונת 2019/2020 ירדו לליג 2. מדיה וקבצים בנושא עונת 2020/2021 בליג 1 בוויקישיתוף אתר האינטרנט הרשמי של ליג 1 (בצרפתית) Ligue 1 relegation overruled for Amiens and Toulouse but Lyon appeal dismissed, Sky Sports (באנגלית) LFP : l'assemblée générale vote à 74,49 % le maintien d'une Ligue 1 à vingt clubs - Foot - L1, L'Équipe (בצרפתית) Classement - {0}, Ligue1 (בצרפתית) French Ligue 1 Top Scorers, BBC Sport (באנגלית) French Ligue 1 Top Assists, BBC Sport (באנגלית)
עונת 1998/1999 בליגת כדורגל נשים

עונת 1998/1999 בליגת כדורגל נשים הייתה העונה הראשונה של ליגת כדורגל הנשים בישראל תחת אחריות הההתאחדות לכדורגל בישראל. הליגה כללה 12 קבוצות ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל. מכבי חיפה זכתה באליפות הראשונה בתולדותיה ובתולדות התחרות. אחריה בדירוג היו הפועל תל אביב, אס"א תל אביב ומכבי תל אביב. מכבי חיפה הפועל תל אביב אס"א תל אביב מכבי תל אביב מכבי אחי נצרת בנות רמלה הפועל אשקלון בית"ר ירושלים הפועל ירושלים הפועל מרמורק הפועל עירוני פתח תקווה מכבי נתניה לשחקניות העונה נבחרו סילבי ז'אן מהפועל תל אביב ונתי חג'ג' ממכבי חיפה. גביע המדינה בכדורגל נשים 1998/1999 Israel (Women) 1998/1999, פירוט מספר מחזורים ודירוג סופי חלקי בליגת נשים לעונת 1999–1998 מאתר RSSSF תולדות כדורגל הנשים בישראל, מתוך אתר כדורגל נשים בארכיון האינטרנט קבוצת הנשים - מכבי חיפה, באתר הרשמי מכבי חיפה
עונת 2019/2020 בליג 1

עונת 2019/2020 בליג 1 (בצרפתית: Ligue 1, או בשמה המלא Championnat de France de football; מוצגת גם בשם ליג 1 קונפורמה בשל חסויות מסחריות, בצרפתית: Ligue 1 Conforama ) היא העונה ה-82 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור: LFP). העונה החלה ב-9 באוגוסט 2019 והסתיימה סופית ב-28 באפריל 2020, לאחר שהמשחק האחרון ששוחק בפועל היה ב-8 במרץ 2020. ב־13 במרץ 2020, ה- LFP הפסיק את פעילות הליג 1 והליג 2 ללא הגבלת זמן עקב התפרצות נגיף הקורונה בצרפת. ב־28 באפריל 2020, הוכרז כי עונת 2019/2020 בליג 1 ובליג 2 לא תחודש, לאחר שממשלת צרפת אסרה על קיום אירועי ספורט במדינה עד ספטמבר 2020. ב־30 באפריל 2020, בעקבות ההודעה על ביטול העונה זכתה פריז סן ז'רמן באליפות לאחר שהובילה את הליגה בפער של 12 נקודות בעת הפסקת הליגה. מדובר בתואר האליפות השלישי ברציפות של פריז והתשיעי בתולדות המועדון. בתואר מלך השערים זכו בצוותא השחקנים הצרפתים ויסאם בן ידר ממונקו וקיליאן אמבפה מפריז סן ז'רמן עם 18 שערים לכל אחד. בתואר מלך הבישולים זכה שחקנה הארגנטינאי של פריז סן ז'רמן אנחל די מריה עם 14 בישולים. אולימפיק מרסיי וסטאד רן שאיישו את המקומות השני והשלישי בהתאמה בעת הפסקת הליגה, העפילו לשלב הבתים של ליגת האלופות של אופ"א. ליל וניס שאיישו את המקומות הרביעי והחמישי בהתאמה בעת הפסקת הליגה העפילו לשלב הבתים של הליגה האירופית של אופ"א, וסטאד ריימס שאיישה את המקום השישי בעת הפסקת הליגה העפילה לשלב המוקדמות השני של הליגה האירופית. ב־9 ביוני 2020 קבע בית המשפט המינהלי הגבוה בצרפת כי בעקבות הפסקת הליגה יוקפאו הירידות לליגת המשנה, כשהקבוצות אמיין וטולוז איישו את שני המקומות האחרונים בטבלה בעת הפסקת הליגה אך ב-23 ביוני בוטלה ההחלטה, אמיין וטולוז ירדו לליג 2 ובמקומן עלו הקבוצות לאנס ולוריאן. בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת. הקבוצות מץ וברסט הן הקבוצות שעלו מהליג 2 הליגה הצרפתית השנייה בכדורגל והחליפו את הקבוצות קן וגנגאן שירדו לליגת המשנה בסיום עונת 2018/2019. מדיה וקבצים בנושא עונת 2019/2020 בליג 1 בוויקישיתוף אתר האינטרנט הרשמי של ליג 1 (בצרפתית) Communiqué de la LFP, LFP (בצרפתית) "Ligue 1 & 2: France's top two divisions will not resume this season". BBC Sport (באנגלית בריטית). 2020-04-28. נבדק ב-2020-08-25. "Ligue 1: Paris St-Germain awarded French title as season finished early". BBC Sport (באנגלית בריטית). 2020-04-30. נבדק ב-2020-08-26. Ligue 1 relegation overruled for Amiens and Toulouse but Lyon appeal dismissed, Sky Sports (באנגלית) LFP : l'assemblée générale vote à 74,49 % le maintien d'une Ligue 1 à vingt clubs - Foot - L1, L'Équipe (בצרפתית) Classement - {0}, Ligue1 (בצרפתית)
יונדאי בלו-וויל

יונדאי בלו-וויל (באנגלית: Hyundai Blue-Will) היא מכונית קונספט קומפקטית בעלת הנעה היברידית, בתצורת מכונית משפחתית הצב'ק מתוצרת יצרנית הרכב יונדאי מוטור אשר הוצגה בשנת 2009. דגם "יונדאי בלו-וויל" הוצג לראשונה בתערוכת המכוניות ("Seoul Motor Show" (אנ')) בסיאול בשנת 2009. הנעה היברידית: מנוע בעירה פנימית + מנוע חשמלי. מנועים קדמיים. סוג הנעה: הנעה קדמית 4x2. 5 דלתות, דלתות אחוריות "דלתות התאבדות" ("Suicide door" (אנ')), ציר פתיחת הדלת מנוגד לכיוון התנועה. 4 נוסעים. מערכת היגוי בתצורה "כונן באמצעות חוט" ("Drive by wire" (אנ')). מכל הדלק של מנוע הבעירה הפנימית ממוקם מתחת למושב האחורי שם הוא צרור לצד סוללת הפולימר ליתיום-יון ("Lithium polymer battery" (אנ')) כדי לספק מרחב מזוודות מרבי מאחור. טעינה באמצעות זרם ביתי. טווח נסיעה: 652 מייל (1,049.2 ק"מ), טווח נסיעה באמצעות מנוע חשמלי בלבד: 40 מייל (64.37 ק"מ). טיפול פני השטח החלק של הדגם משתרע עד למרכבה התחתונה, שם הותקן כיסוי באורך מלא כדי למזער גרירה אווירודינמית המסייע לחיסכון בצריכת הדלק. בנוסף לסיוע להפחתת צריכת הדלק, הפלסטיק מחוזק על ידי סיבי פחמן וננו-קומפוזיטים הוחל על אדני הצד, יציקות והפגושים להפחתת המשקל. פנים הדגם כולל מספר תוספות היי-טק כמו גם אלמנטים ידידותיים לסביבה. הרכיבים הפנימיים מיוצרים מתמציות צמחיות ביו-מתכלות ומביולוגיות אחרות של ביופלסטיק. "יונדאי בלו-וויל" "יונדאי בלו-וויל" "יונדאי בלו-וויל" "יונדאי בלו-וויל" "יונדאי בלו-וויל" "יונדאי בלו-וויל" - מבט למערכת ההיגוי ("סטיק") "יונדאי בלו-וויל" "יונדאי בלו-וויל" יונדאי מוטור יונדאי אינטראדו יונדאי קליקס יונדאי נוביס מדיה וקבצים בנושא יונדאי בלו-וויל בוויקישיתוף יונדאי בלו-וויל, סרטון באתר יוטיוב "יונדאי בלו-וויל" conceptcarz.com/s17928/hyundai-blue-will-phev-concept "יונדאי בלו-וויל" caranddriver.com/news/a16579305/hyundai-blue-will-concept "יונדאי בלו-וויל" greencarreports.com/news/hyundai-blue-will "יונדאי בלו-וויל" Foxall, James (2 April 2009). "Hyundai Blue Will at Seoul motor show 2009". Car Magazine. Retrieved 20 August 2014 "יונדאי בלו-וויל" designboom.com/technology/hyundai-blue-will ננו-קומפוזיט הוא חומר מוצק רב-שלבי בו באחד השלבים יש מידה אחת, שתיים או שלוש של פחות מ-100 ננומטר
תפילה לילד

תפילה לילד הוא פזמון שהוקלט על ידי הזמר הישראלי אבי סינואני. השיר יצא לאור בשנת 2000 כסינגל מתוך האלבום "כשאת שותקת". השיר נכתב על ידי הפזמונאי משולם שמואלי, והולחן על ידי אבי סינואני בעצמו, על העיבוד אמון יעקב למאי. בשיר פונה הדובר אל "היושב שם במרומים", שיפתח עבורו את שערי השמיים ויעתר לבקשתו היחידה ילד (צאצא יוצא חלציו). בשיר הדובר חוזר ומזכיר שכל בקשתו זה ילד, שהוא לא מעוניין בכסף או זהב, ושיענה לעתירתו בטרם יחדל לחיות. במהרה הפך השיר ללהיט קאלט וזכה לעשרות גרסאות כיסוי על ידי אמנים שונים, בהם ניתן למנות את שלומי שבת, דקלון, ויובל טייב. בשנת 2002 סינואני ביצע את השיר בשנית בתוך מחרוזת הנקראת "מחרוזת תפילה לילד". סרטון השיר תפילה לילד, באתר יוטיוב מילות השיר, באתר שירונט אקורדים לשיר, באתר tab4u לדף השיר באתר הספרייה הלאומית מערכת לאיתור יצירות- אקו"ם
Sir-Tech

Sir-Tech הייתה חברת משחקי וידאו אמריקנית הממוקמת באוגדנסבורג, מדינת ניו יורק. החברה הוקמה על ידי נורמן סירוטק ורוברט וודהד בסתיו 1979 בשם Sirotech. בתחילת דרכה החברה הוציאה תוכנה לבסיס נתונים ובשנת 1980 היא הוציאה את משחקה הראשון. בשנת 1981 בשם החדש של החברה הוצאה משחק Wizardry שהיה ראשון בסדרת משקחים זו. בסך הכל בסדרה זו הוצאו כ-10 משחקים שזכו לפופולריות גדולה במספר מדינות לרבות יפן. בשנת 1994 החברה החלה להוציא סדרה חדש בשם Jagged Alliance שכללה שלוש משחקים. המשחק האחרון היה נמכר גם 15 שנים לאחר הוצאותו הראשונה. בשנת 1997 החברה הוציאה משחק וירוס: המשחק. הסניף האמריקאי של החברה פעל עד לשנת 1998 והסניף הקנדי המשיך לפעול עד לשנת 2003. המשחק האחרון הוצאה לשוק בשנת 2001. תיאור פעילות החברה היסטוריה של פעילות החברה
פרוטון ארנה

פרוטון ארנה (במלאית: Proton Arena, באנגלית: Proton Arena, קרוי גם : Proton Jumbuck (בריטניה, אוסטרליה, טאיוואן) ) הוא טנדר בתצורה "coupé utility" (אנ') מתוצרת יצרנית הרכב המלזית PROTON Holdings (אנ') אשר יוצר בין השנים 2010 – 2002 במלזיה. "פרוטון ארנה" התבססה על דגם מכונית הנוסעים "Proton Wira" (אנ') תא נהג (קבינה): 2 נוסעים. מנוע קדמי - 1.5 ליטר תוצרת מיצובישי מוטורס סדרה "Mitsubishi Orion engine" (אנ') סוג מנוע "4G15". סוג הנעה: הנעה קדמית. מערכת הזרקת דלק - רב נקודתית. מנוע קירור מים. מידות ארגז מטען אחורי: אורך - 1,636 מ"מ, רוחב - 1,349 מ"מ, עומק - 41.5 ס"מ, שטח עומס מטען מרבי - 1.64 מ"ר. בלמים: מלפנים דיסק מאוורר, מאחור תוף צמיגים: 175/70 R14 ABS כריות אוויר דגמי "פרוטון ארנה" יוצאו למספר ארצות ביניהם: אוסטרליה, טאיוואן, דרום אפריקה, בריטניה "freestyle" "sportdeck" "fastback" פרוטון ג'וארה פרוטון פוטרה מדיה וקבצים בנושא פרוטון ארנה בוויקישיתוף פרוטון ארנה, סרטון באתר יוטיוב פרוטון - אתר היצרן (proton.com) "פרוטון ארנה", שנת 2002 - מפרט טכני autoevolution.com/cars/proton-arena-jumbuck-2002 "פרוטון ארנה" web.archive.org/web/20110218075856 "פרוטון ארנה" web.archive.org/web/20030214120635
פדריקו ריצ'י (כדורגלן)

פדריקו ריצ'י (באיטלקית: Federico Ricci; נולד ב-27 במאי 1994) הוא כדורגלן איטלקי המשחק בעמדת הקיצוני במונצה מהסרייה ב'. ריצ'י הוא תוצר מחלקת הנוער של רומא. הוא זומן לראשונה לסגל הקבוצה הבוגרת בעונת 14–2013. את הבכורה שלו ערך ב-1 בדצמבר 2013, כשעלה מן הספסל בתיקו אחת במשחק החוץ מול אטאלנטה. ב-18 במאי 2014, הוא רשם את משחקו הראשון בהרכב הפותח, כשמשחק זה נגמר בתוצאת הפסד 1–0 לגנואה. ביולי 2014, ריצ'י הושאל לקרוטונה מהסרייה ב'. ב-17 באוגוסט 2014, הוא ערך את הופעת הבכורה שלו במדי הקבוצה במסגרת הגביע האיטלקי בהפסד בפנדלים 4–3 לקזרטנה לאחר שהמשחק נגמר בתוצאת תיקו מאופס בתום הזמן החוקי. ב-9 ביולי 2015, ההשאלה שלו הוארכה בעוד עונה. ב-31 באוגוסט 2016, ריצ'י הושאל פעם נוספת, הפעם לססואולו עבור 500 אלף אירו בעסקה אשר כללה אפשרות רכישה. את משחקו הראשון במדי ססואולו הוא ערך בליגה האירופית. ב-30 ביוני 2017, הקבוצה החליטה לממש את אפשרות הרכישה, כשעשתה זאת עבור שלוש מיליון אירו. באותו היום, תוצר מחלקת הנוער של רומא נוסף, לורנצו פלגריני, נרכש בחזרה על ידי רומא מססואולו עבור עשרה מיליון אירו. החל מ-31 באוגוסט 2017, ריצ'י הושאל למספר קבוצות, כשביניהן: גנואה, קרוטונה, בנוונטו וספציה. בינואר 2021 הושאל למונצה מהסרייה ב'. ב-24 במרץ 2016, ריצ'י ערך את הופעת הבכורה שלו במדים הלאומיים של הנבחרת האיטלקית עד גיל 21 בניצחון 1–4 על נבחרת אירלנד עד גיל 21. רומא אליפות פרימוורה (1): 2009/10 הגביע האיטלקי של הפרימוורה (1): 2011/12 הסופר קאפ של הפרימוורה (1): 2012 פדריקו ריצ'י, באתר Transfermarkt פדריקו ריצ'י, באתר Soccerway פדריקו ריצ'י, באתר WorldFootball.net פדריקו ריצ'י, באתר FootballDatabase.eu ריצ'י הוא חלק מהסגל של האדומים כחולים פדריקו ריצ'י חוזר לקרוטונה רשמי: פדריקו ריצ'י הושאל לבנוונטו ריצ'י הוא שחקנה החדשה של ספציה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פדריקו ריצ'י (כדורגלן)".
בית אוארבך

בית אוארבוך הוא וילת מגורים ברחוב מקדונלד 18 בשכונת תל בנימין ברמת גן, המבנה היה בית מגורים פרטי במשך שנים רבות ואחד מהבתים הראשונים ברמת גן. המבנה הוכרז כמבנה לשימור על ידי עיריית רמת גן והמועצה לשימור אתרי מורשת בישראל, אך הוא מיועד להריסה. הבית הוא וילה חד-קומתית בסגנון רומנטי-פרברי[דרושה הבהרה] העשויה מלבנים ומבטון. הבית תוכנן על ידי האדריכל בנימין צ'לנוב. השטח מסביב לבית כולל עצים ושיחים רבים, ולמרגלות הבית בצידו הדרומי (הפונה לרחוב ז׳בוטינסקי) נמצאה בעבר גינה מטופחת שכללה בריכות ותעלות מים, שתכנן אדריכל הנוף יוסף סגל. בעבר כלל בית בריכת שחיה, בה התאמנו ראשוני השחיינים בארץ. הבית יושב על מצוק כורכר בגובה של כ-10 מטרים. אופן ההגעה לבית הוא דרך רחוב מקדונלד. המגרש צמוד למגדלי ״בכור״, הגישה לבית היא דרך כביש גישה היוצא מהרחוב בעלייה תלולה לכיוון דרום. בית אוארבך נבנה לראשונה ב-1934 כחלק מהקמתה של שכונת תל בנימין והיה אחד מעשרת הבתים הראשונים בה. המגרש ניתן על ידי גולדברג לביתו הבכורה, חנה אוארבך, ועל שמה קרוי הבית. המבנה הקיים כיום על המגרש נבנה ב-1950 והתגוררה בו נכדתו של גולדברג, עדה אוארבך. הבית הוא המבנה היחיד בתחומי שכונת תל בנימין שהיה בבעלות משפחתו של מקים השכונה. ב-2008 אושרה תוכנית בנייה במגרש, הכוללת הריסתו של בית אוארבך. התכנית לא יצאה לפועל וב-2018 הגישו בעלי המגרש תוכנית אחרת לאישור, תוכנית רג/ 1293 /א’, המבקשת אף היא להרוס את המבנה ולהקים במקומו מבנה מגורים בן 12 קומות במסגרת תמ"א 38. לתוכנית זו קיימים מתנגדים, ביניהם המועצה לשימור אתרי מורשת בישראל, שגריר שווייץ בישראל, שביתו במגרש הסמוך לבית, בעלי עסקים באזור ומהנדסת העיר רמת גן. למרות ההתנגדויות התכנית אושרה. במקביל, הוכרז בית אוארבך כמבנה לשימור על ידי עיריית רמת גן במסגרת תוכנית השימור לשכונה. ב-2015 הוכרזה שכונת תל-בנימין כולה כמיועדת לשימור. ב-2018 הוכרז שוב הבית כמבנה לשימור. שלט הטבוע בקיר הכניסה לבית, המעיד על המשפחה המתגוררת בו הכניסה לבית מכיוון רחוב מקדונלד מבט לבית מרחוב ז׳בוטינסקי מדיה וקבצים בנושא בית אוארבך בוויקישיתוף תמר טוכלר ונדה די סגני, ״בית אוארבך״, מגזין אתרים, המועצה לשימור אתרי מורשת בישראל, גיליון 59, אפריל 2019 - מתוך ארכיון העיר רמת גן שלומית צור‏, למה מתנגד השגריר השוויצרי להריסת וילה סמוכה לביתו, באתר וואלה, 16 בדצמבר 2018 תמר טוכלר וננה שנקר, כשנדל"ן פוגש פיסת היסטוריה, המועצה לשימור אתרי מורשת בישראל שלומית צור, ‏הפסד לשגריר השוויצרי: ליד מעונו ברמת גן ייבנה בניין בן 12 קומות, באתר גלובס, 31 בינואר 2019 הכרזת ״בית עדה אורבך״ רח׳ מקדונלד 18 כבית לשימור, עיריית רמת גן, 2015 מסמך החלטות ממליאת הוועדה לתכנון ובניה, 2018